CELEX: 32022R0236
Language: hu
Date: 2022-02-21 00:00:00
Title: A Tanács (EU) 2022/236 végrehajtási rendelete (2022. február 21.) az Ukrajna területi integritását, szuverenitását és függetlenségét aláásó vagy fenyegető intézkedések miatti korlátozó intézkedésekről szóló 269/2014/EU rendelet végrehajtásáról

2022.2.21.   
               
               
                  HU
               
               
                  Az Európai Unió Hivatalos Lapja
               
               
                  L 40/3
               
            
         A TANÁCS (EU) 2022/236 VÉGREHAJTÁSI RENDELETE
         (2022. február 21.)
         az Ukrajna területi integritását, szuverenitását és függetlenségét aláásó vagy fenyegető intézkedések miatti korlátozó intézkedésekről szóló 269/2014/EU rendelet végrehajtásáról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre,
         tekintettel az Ukrajna területi integritását, szuverenitását és függetlenségét aláásó vagy fenyegető intézkedések miatti korlátozó intézkedésekről szóló, 2014. március 17-i 269/2014/EU tanácsi rendeletre (1) és különösen annak 14. cikke (1) bekezdésére,
         tekintettel az Unió külügyi és biztonságpolitikai főképviselőjének javaslatára,
         mivel:
         
                     (1)
                  
                  
                     A Tanács 2014. március 17-én elfogadta a 269/2014/EU rendeletet.
                  
               
                     (2)
                  
                  
                     Az Európai Unió nem ismeri el és továbbra is elítéli a Krím félszigetnek és Szevasztopolnak az Oroszországi Föderáció általi jogellenes annektálását, és ezért nem ismeri el a jogellenesen annektált Krím félszigeten tartott úgynevezett választásokat.
                  
               
                     (3)
                  
                  
                     Miután az Oroszországi Föderáció 2021 szeptemberében úgynevezett választásokat rendezett a jogellenesen annektált Krími Autonóm Köztársaságban és Szevasztopol városában az Állami Duma tagjainak megválasztására, a Tanács véleménye szerint öt személyt fel kell venni a korlátozó intézkedések hatálya alá tartozó természetes és jogi személyeknek, szervezeteknek és szerveknek a 269/2014/EU rendelet I. mellékletében foglalt jegyzékébe az Ukrajna területi integritásának, szuverenitásának és függetlenségének aláásásában vagy fenyegetésében betöltött szerepük miatt.
                  
               
                     (4)
                  
                  
                     A 269/2014/EU rendelet I. mellékletét ezért ennek megfelelően módosítani kell,
                  
               ELFOGADTA EZT A RENDELETET:
         
            1. cikk
            Az e rendelet mellékletében felsorolt személyeket fel kell venni a 269/2014/EU rendelet I. mellékletében foglalt jegyzékbe.
         
         
            2. cikk
            Ez a rendelet az Európai Unió Hivatalos Lapjában való kihirdetésének napján lép hatályba.
         
         
            Ez a rendelet teljes egészében kötelező, és közvetlenül alkalmazandó valamennyi tagállamban.
            Kelt Brüsszelben, 2022. február 21-én.
            
               
                  a Tanács részéről
               
               
                  az elnök
               
               J. BORRELL FONTELLES
            
         
         
            (1)  HL L 78., 2014.3.17., 6. o.
         
      
      
         
            MELLÉKLET
            A természetes és jogi személyeknek, szervezeteknek és szerveknek a 269/2014/EU rendelet I. mellékletében foglalt jegyzéke a következő személyekkel egészül ki:
            
               
                            
                        
                        
                           Név
                        
                        
                           Azonosító adatok
                        
                        
                           Indokolás
                        
                        
                           A jegyzékbe vétel dátuma
                        
                     
                           „204.
                        
                        
                           Aleksei Yurievich CHERNIAK
                           (Алексей Юрьевич ЧЕРНЯК)
                        
                        
                           Nem: férfi
                           Születési idő: 1973.8.27.
                           Születési hely: Alma-Ata Kazakh SSR (jelenleg Kazakhstan);
                           Állampolgársága: orosz
                        
                        
                           2021. szeptember 19. óta az oroszországi föderációbeli Állami Duma (State Duma) tagja. A jogellenesen annektált »Krími Autonóm Köztársaság« úgynevezett »Szimferopol választókerületében« választották meg.
                           A kormányzó Egységes Oroszország párt (United Russia party) tagja.
                           Azzal, hogy elvállalta e tisztséget és e minőségben eljárt, az úgynevezett »Krími Köztársaságnak« az Oroszországi Föderációba való további integrációján munkálkodott, és ezzel aktívan támogatta az Ukrajna területi integritását, szuverenitását és függetlenségét aláásó vagy fenyegető intézkedéseket, valamint ilyen politikákat hajtott végre.
                        
                        
                           2022.2.21.
                        
                     
                           205.
                        
                        
                           Leonid Ivanovich BABASHOV
                           (Леонид Иванович БАБАШОВ)
                        
                        
                           Nem: férfi
                           Születési idő: 1966.1.31.
                           Születési hely: Petrovka, Crimea Oblast Ukrainian SSR (jelenleg Ukraine);
                        
                        
                           2021. szeptember 19. óta az oroszországi föderációbeli Állami Duma (State Duma) tagja. A jogellenesen annektált »Krími Autonóm Köztársaság« úgynevezett »Jevpatorija választókerületében« választották meg.
                           A kormányzó Egységes Oroszország párt (United Russia party) tagja.
                           Azzal, hogy elvállalta e tisztséget és e minőségben eljárt, az úgynevezett » Krími Köztársaságnak« az Oroszországi Föderációba való további integrációján munkálkodott, és ezzel aktívan támogatta az Ukrajna területi integritását, szuverenitását és függetlenségét aláásó vagy fenyegető intézkedéseket, valamint ilyen politikákat hajtott végre.
                        
                        
                           2022.2.21.
                        
                     
                           206.
                        
                        
                           Tatiana Georgievna LOBACH
                           (Татьяна Георгиевна ЛОБАЧ)
                        
                        
                           Nem: Nő
                           Születési idő: 1974.1.8.
                           Születési hely: Khmelnytskyi Ukrainian SSR (jelenleg Ukraine);
                        
                        
                           2021. szeptember 19. óta az oroszországi föderációbeli Állami Duma (State Duma) tagja. A jogellenesen annektált Szevasztopol város úgynevezett »Szevasztopol választókerületében« választották meg.
                           A kormányzó Egységes Oroszország párt (United Russia party) tagja.
                           Azzal, hogy elvállalta e tisztséget és e minőségben eljárt, a jogellenesen annektált Szevasztopol városának az Oroszországi Föderációba való további integrációján munkálkodott, és ezzel aktívan támogatta az Ukrajna területi integritását, szuverenitását és függetlenségét aláásó vagy fenyegető intézkedéseket, valamint ilyen politikákat hajtott végre.
                        
                        
                           2022.2.21.
                        
                     
                           207.
                        
                        
                           Nina Sergeevna FAUSTOVA
                           (Нина Сергеевна ФАУСТОВА)
                        
                        
                           Nem: Nő
                           Születési idő: 1983.7.11.
                           Születési hely: Kyzyl, Republic of Tuva, Russian SFSR (jelenleg Russian Federation)
                        
                        
                           A szevasztopoli választási bizottság (Sevastopol electoral commission) vezetője, amely bizottság részt vett a jogellenesen annektált Krími Autonóm Köztársaságban és Szevasztopol városában 2021 szeptemberében tartott úgynevezett választások megszervezésében.
                           Azzal, hogy elvállalta e tisztséget és e minőségben eljár, aktívan támogatott és végrehajtott olyan tevékenységeket és politikákat, amelyek aláássák Ukrajna területi integritását, szuverenitását és függetlenségét, és hozzájárult Ukrajna további destabilizálásához.
                        
                        
                           2022.2.21.
                        
                     
                           208.
                        
                        
                           Aleksandr Evgenevich CHMYHALOV
                           (Александр Евгеньевич ЧМЫХАЛОВ)
                        
                        
                           Nem: férfi
                           Születési idő: 1990.6.13.
                        
                        
                           A szevasztopoli választási bizottság (Sevastopol electoral commission) vezetőhelyettese, amely bizottság részt vett a jogellenesen annektált Krími Autonóm Köztársaságban és Szevasztopol városában 2021 szeptemberében tartott úgynevezett választások megszervezésében.
                           A kormányzó Egységes Oroszország párt (United Russia party) tagja.
                           Azzal, hogy elvállalta e tisztséget és e minőségben eljár, aktívan támogatott és végrehajtott olyan tevékenységeket és politikákat, amelyek aláássák Ukrajna területi integritását, szuverenitását és függetlenségét, és hozzájárult Ukrajna további destabilizálásához.
                        
                        
                           2022.2.21.”